Lav et referat af nedenstående tekst:

Tekst:
Den 13. januar 2015 skulle DR UnderholdningsOrkestret sammen med The Bootleg Beatles have givet Nytårskoncert i Aalborg Kongres og Kultur Center, men ikke længere. Den populære nytårskoncert er aflyst. Ikke kun i Aalborg, men også andre danske byer. DR har aflyst på grund af besparelser. - Jeg synes, at det er en katastrofe at UnderholdningsOrkestret nedlægges. Vi føler, at provinsen bliver svigtet for den brede underholdning, siger Ernst Trillingsgaard, der er administrerende direktør ved Aalborg Kongres og Kultur Center og fortsætter: - Selvfølgelig mister vi også lidt økonomiske, for koncerterne med dem er altid udsolgte, men det skal vi nok klare. Det væsentlige er, at vi gerne vil dække den brede underholdningsflade med både musik, sang og teater. Uden DR UnderholdningsOrkestret mister vi et led, og det er en skam. Aalborg Kongres og Kultur Center refunderer billetterne til dem, der allerede har købt billetter til koncerten.

Referat:
Nytårskoncerten i Aalborg Kongres og Kultur Center med DR UnderholdningsOrkestret og The Bootleg Beatles aflyses på grund af besparelser.